Ohrid repülőtér

Az Ohrid repülőtér (IATA: OHD, ICAO: LWOH) (macedón nyelven:Аеродром Охрид, Aerodrom Ohrid), más néven Ohrid "Szent Pál apostol" repülőtér (macedón nyelven: Аеродром „Св. Апостол Павле“ Охрид, Aerodrom "Sv. Apostol Pavle" Ohrid), egy repülőtér Ohridban (Észak-Macedónia). A repülőtér Ohrid város központjától 9 km-re északnyugatra található. A Szent Pál apostol repülőtér mint másodlagos repülőtér szolgálja ki a repülési igényeket, a szkopjei Nagy Sándor nemzetközi repülőtér elsődleges szerepe mellett. Fő feladata a turistaforgalom segítése Ohrid városába. Története A repülőtér kifutópályájának utolsó rekonstrukciója 2004-ben volt, amikor új világítási rendszert, első kategóriás megközelítési fényeket helyeztek üzembe. Egyéb berendezések segítik különböző típusú repülőgépek fel- és leszállását és manőverezését. 2008-ban a macedón kormány szerződést kötött a török Tepe Akfen Ventures (TAV) céggel, melyben húszéves koncessziót adott a cégnek Macedónia két létező repülőtere, az ohridi és a szkopjei kezelésére. Tervezik új szkopjei utasterminál építését, és a kifutópálya bővítését. A koncesszió egy harmadik repülőtér építését is tartalmazza a kelet-Macedón Štip város közelében, ami teherfuvarozásra szolgálna. A Tepe Akfen Ventures Airport Holding egyike a világon leggyorsabban fejlődő, repülőtereket üzemeltető társaságoknak, hozzá tartozik az isztambuli Atatürk nemzetközi repülőtér, az ankarai Esenboğa nemzetközi repülőtér, az Adnan Menderes repülőtér (Izmir), Antalya repülőtere, továbbá a Tbiliszi nemzetközi repülőtér (Grúzia), és a Monastir repülőtér Tunéziában. Létesítmények Az Ohron repülőtér a kis repülőgépektől kezdve a közepesen nagy gépekig képes kiszolgálni az igényeket. Egyszerre kilenc repülőgép tartózkodhat a földön, az utasterminál pedig évi 400 000 utast képes kiszolgálni. Elhelyezkedése Szinte közvetlenül az Ohridi-tó északi partján helyezkedik el, attól 400 m-re kezdődik a kifutópálya déli vége. Forgalom Az utasforgalom az elmúlt években az alábbi módon változott: Megközelítése Az Ohrin repülőtér közvetlen buszjárattal rendelkezik Ohrin kikötőjétől kiindulva. A buszok heti két alkalommal közlekednek (szerdán és vasárnap), a Wizzair menetrendjéhez igazodva, ami ekkor szállít utasokat Bázelből és London-Luton-ból. Ohrinból az E65 autópályán közelíthető meg (a várostól északnyugati irányban nagyjából 10 km-re). Strugától kelet felé indulva az E852/M-4, és E61 autópályán 6 km, majd észak felé fordulva az E65/M-4 autópályán kell 3 km-t haladni. Bitola felől az E65 autópályán nyugati irányba kell haladni (legalább 50 km). Események és balesetek 1993. november 20-án az Avioimpex 110-es járata, egy Yak 42D a földbe csapódott a repülőgép közelében. A repülőgép Genfből (Svájc) Szkopjébe tartott, de az ottani rossz idő miatt átirányították Ohrinba. A nyolctagú személyzet és a 116 utas meghalt a balesetben. Közülük egyetlen utas került kórházba, de tizenegy nappal később ő is belehalt a sérüléseibe. Jegyzetek További információk Hivatalos oldal Baleset- és repülőesemény-történet az Aviation Safety Network adatbázisában Repülőtér-információ a Great Circle Mapper-en. DAFIF (effective October 2006). A repülőtér aktuális időjárása a NOAA/NWS-től Repülőtér-információ a World Aero Data adatbázisában DAFIF.